S’estrena amb èxit la 1a Fira “De Roquetes Vi, i Punyetes Baixo”
Roquetes ha estrenat aquest dissabte la 1a Fira Gastronòmica del Vi i Productes Locals “De Roquetes vinc i punyetes baixo”. Una fira que ha traslladat l’essència del territori combinant un espai gastronòmic on s’han trobat productes locals d’arreu de les Terres de l’Ebre amb diverses actuacions artístiques locals i ebrenques. Per una banda, els assistents van tenir l’oportunitat de gaudir d’un espai gastronòmic elaborat amb plats i dolços fets pels comerciants i restauradors del municipi, de fer un tast de diversos cellers i de comprar la copa amb el logo de la Fira. D’altra banda, també hi va haver un espai dedicat a la música durant tota la tarde amb un seguit d’actuacions que van acabar amb un concert Tribut a Txarango del grup “Músics de Carrer”.